עמנואל קראליס

עמנואל קראליס (ביוונית: Εμμανουήλ Καραλής; נולד ב-20 באוקטובר 1999) הוא אתלט יווני, סגן אלוף אירופה באולם (איסטנבול 2023) בקפיצה במוט.

ביוגרפיה
קראליס נולד באתונה בנם של אריס ושרה ולו אחות תאומה. אביו הוא אתלט יווני שהתחרה בקרב עשר והיה שיאן יוון בענף זה, ואמו אתלטית ילידת אוגנדה שהתחרתה בקפיצה לרוחק.

ב-2015 זכה במדליית ארד באליפות העולם באתלטיקה עד גיל 18 שהתקיימה בקאלי שבקולומביה בתוצאה של 5.20 מטר. ב-2016 זכה במדליית זהב באליפות אירופה עד גיל 18 בתוצאה של 5.45 מטר. באליפות העולם עד גיל 20 שהתקיימה באותה שנה בבידגושץ' סיים במקום הרביעי בתוצאה של 5.40 מטר. במאי 2016 קבע שיא עולם עד גיל 18 שעבר גובה של 5.55 מטר.

ב-2017 סיים במקום ה-21 במוקדמות אליפות העולם באתלטיקה ובמקום ה-11 באליפות אירופה באתלטיקה באולם.

בפברואר 2018 זכה באליפות יוון באתלטיקה באולם ושבר את שיא העולם עד גיל 20 כשקבע תוצאה של 5.78 מטר, השיא נשבר שבועיים לאחר מכן על ידי ארמנד דופלנטיס. במרץ 2018 סיים במקום החמישי באליפות העולם באתלטיקה באולם בשיא אישי של 5.80 מטר.

באליפות אירופה באתלטיקה באולם 2019 סיים במקום הרביעי בתוצאה של 5.65 מטר. באליפות אירופה עד גיל 23 שהתקיימה ביולי 2019 סיים במקום השני. באליפות העולם באתלטיקה 2019 לא העפיל לגמר.

באולימפיאדת טוקיו סיים במקום הרביעי בשיא אישי של 5.80 מטר.

בפברואר 2023 קבע שיא יוון בקפיצה לגובה באולם של 5.86 מטר. באליפות אירופה באתלטיקה באולם 2023 זכה במדליית כסף בתוצאה של 5.86 מטר.

קישורים חיצוניים

הערות שוליים

קופצים במוט
אתלטים יוונים
יוונים שנולדו ב-1999
קופצים במוט באולימפיאדת טוקיו (2020)